
ΔΕΛΤΙΟ ΤΥΠΟΥ

Παπαστράτος: Νέα Γενική Διευθύντρια People & Culture
· [bookmark: _Hlk93475198]Η Μαρία Πατακιούτη αναλαμβάνει νέα Γενική Διευθύντρια στο τμήμα People & Culture της εταιρείας
· Ο Γιώργος Παρτσακουλάκης αναλαμβάνει τη θέση του Global Head Product and Experience Delivery στην Philip Morris International

Ασπρόπυργος, 01/02/2022
Στο δυναμικό της Παπαστράτος εντάσσεται η Μαρία Πατακιούτη, αναλαμβάνοντας τη θέση της Διευθύντριας People & Culture της Παπαστράτος. Διαθέτει 20 χρόνια εμπειρίας στην καθοδήγηση ομάδων ανθρώπινου δυναμικού, τόσο σε τοπικό όσο και περιφερειακό επίπεδο και έχει ηγηθεί  στρατηγικών projects σχεδιασμού, αναδιοργανώσεων και διαχείρισης αλλαγών σε μεγάλες πολυεθνικές εταιρείες, συμπεριλαμβανομένων των AIG και EY. Η Μαρία Πατακιούτη αναμένεται να συμβάλλει  περαιτέρω στον επιχειρηματικό μετασχηματισμό της Παπαστράτος που έχει στο επίκεντρό της το όραμα για ένα μέλλον χωρίς τσιγάρο.

Η Μαρία Πατακιούτη διαδέχεται τον Γιώργο Παρτσακουλάκη, ο οποίος έχοντας ήδη μακρόχρονη σταδιοδρομία στην Παπαστράτος, αναλαμβάνει πλέον διεθνή ρόλο στη μητρική εταιρεία, τη Philip Morris International. Ο Γιώργος Παρτσακουλάκης, ο οποίος υπήρξε Γενικός Διευθυντής P&C EU South East Cluster από το 2015 μέχρι σήμερα, έπαιξε καθοριστικό ρόλο στη μετατροπή των δύο εργοστασίων, σε Ελλάδα και Ρουμανία, σε σύγχρονα κέντρα παραγωγής RRPs και στον μετασχηματισμό όλων των αγορών της ευθύνης του σε Consumer Centric Organizations. 

-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Το 2017, η εταιρεία γύρισε σελίδα στην ιστορία της, και με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Τον Απρίλιο του 2019, o Αμερικανικός Οργανισμός Τροφίμων και Φαρμάκων (FDA) ενέκρινε την κυκλοφορία του IQOS στις ΗΠΑ, χαρακτηρίζοντάς το ως κατάλληλο για την προστασία της δημόσιας υγείας, ενώ τον Ιούλιο του 2020 ο FDA αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Σεπτέμβριο του 2021, περίπου 14,9 εκατ. ενήλικοι καπνιστές σε όλο τον κόσμο και περισσότεροι από 330.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε περισσότερες από 70 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση 125 εκατ. ευρώ στο εργοστάσιό της στον Ασπρόπυργο το οποίο έχει έντονα εξαγωγική δραστηριότητα. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary  και ως η πρώτη “Smoke-Free” εταιρεία στην Ελλάδα από την TÜV Austria Hellas αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος.

Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr

Για επικοινωνία με την εταιρεία: Αλεξάνδρα Γεωργιάδου, Διευθύντρια Επικοινωνίας, τηλ. 210 419 3000 Alexandra.Georgiadou@pmi.com, Άκης Κελέσης, Account Director αία relate, τηλ. 210 7418935, kelesis@aea.gr

